《奉送温甫主簿赴昌元新任》
宋代·度正

年来昌合颇多懦，满目青山秀不枯。
隐者能通三圣易，贤良更缵六经图。
簿书整暇抛官束，朋友从容味道腴。
我已倦游还旧隐，新吟时寄几篇无。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。